Source: https://www.riigiteataja.ee/akt/126012016020
Timestamp: 2019-10-19 15:26:06+00:00
Document Index: 3892669

Matched Legal Cases: ['§ 2', '§ 3', '§ 41', '§ 42', '§ 231', '§ 1361', '§ 2', '§ 3', '§ 2', '§ 41', '§ 42', '§ 41']

Avaliku võimu kandja nõuete kohtutäiturite vahel jaotamise kord – Riigi Teataja
Avaliku võimu kandja nõuete kohtutäiturite vahel jaotamise kord
Avaliku võimu kandja nõuete kohtutäiturite vahel jaotamise kord - sisukord
§ 2 Avaliku võimu kandja nõuete jaotamise põhimõtted
§ 3 Avaliku võimu kandja nõuete jaotamine eelisjärjekorras
§ 41 Avaliku võimu kandja nõuete jaotamine paremusjärjestuse alusel
§ 42 Määruse kohaldamine
RT I, 26.01.2016, 20
[RT I, 28.07.2015, 1 - jõust. 31.07.2015]
20.12.2013 RT I, 29.12.2013, 11 01.01.2014
18.12.2014 RT I, 29.12.2014, 2 01.01.2015
23.07.2015 RT I, 28.07.2015, 1 31.07.2015, määruses asendatud läbivalt sõnad „avalik-õiguslik” sõnadega „avaliku võimu kandja” vastavas käändes.
22.01.2016 RT I, 26.01.2016, 19 29.01.2016
(1) Määrusega kehtestatakse avaliku võimu kandja nõuete kohtutäiturite vahel jaotamise kord.
(2) Määrust kohaldatakse vastavalt täitemenetluse seadustiku § 231 lõigetele 3 ja 4 kõigi avaliku võimu kandja nõuete, välja arvatud kohtutäituri tasu ja täitekulude otsuse, notari tasu maksmise arve ning maksukorralduse seaduse § 1361 lõike 11 alusel vallasvara arestimise kohta koostatud kohtumääruse suhtes.
§ 2. Avaliku võimu kandja nõuete jaotamise põhimõtted
(1) Avaliku võimu kandja nõuded jaotab kohtutäituritele täitmiseks Kohtutäiturite ja Pankrotihaldurite Koda (edaspidi koda).
(2) Avaliku võimu kandja nõuete jaotamisel arvestab koda kohtutäituri tööpiirkonda.
(3) Koda jaotab 50% avaliku võimu kandja nõuetest võrdselt kõigi tööpiirkonna kohtutäiturite vahel ja 50% paremusjärjestuse alusel käesoleva määruse §-des 41 ja 42 sätestatud korras.
[RT I, 29.12.2011, 27 - jõust. 01.01.2016 (jõustumine muudetud RT I, 29.12.2014, 2)]
(4) Avaliku võimu kandja nõuded jaotatakse kojale laekumise järjekorras tööpiirkonna kohtutäituritest moodustatud nimekirja alusel.
(5) Kohtutäitur ei või keelduda avaliku võimu kandja nõuete täitmisele võtmisest, kui seaduses ei ole sätestatud teisiti. Kui kõik vastava tööpiirkonna kohtutäiturid on kohtutäituri tasu ettemaksu tasumata jätmise tõttu või muul seaduses sätestatud põhjusel keeldunud avaliku võimu kandja nõude täitmisest, siis tagastatakse nõue sissenõudjale.
§ 3. Avaliku võimu kandja nõuete jaotamine eelisjärjekorras
(1) Avaliku võimu kandja nõuded jaotab koda eelisjärjekorras enne nõuete jaotamist käesoleva määruse § 2 lõike 3 alusel vähem kui kaks aastat ametis olnud kohtutäiturile, arvestades kohtutäituri tööpiirkonda ja tööpiirkonna keskmist töökoormust. Koda korraldab nõuete eelisjärjekorras jaotamise viisil, mis tagab kohtutäiturile võimalikult paljude sissenõudjate nõuete ühtlase jaotumise.
(2) Avaliku võimu kandja nõudeid jaotatakse eelisjärjekorras, kuni kohtutäituri menetluses olevate täitemenetluste arv on kohtutäituri esimesel ametiaastal 25% tööpiirkonna keskmisest töökoormusest ning kohtutäituri teisel ametiaastal 50% tööpiirkonna keskmisest töökoormusest. Kui käesolevas lõikes nimetatud töökoormus on saavutatud, jaotatakse avaliku võimu kandja nõudeid kohtutäiturile üldistel alustel.
(3) Kui kohtutäituri töökoormus langeb kahel esimesel ametiaastal alla lõikes 2 nimetatud töökoormust, jaotatakse kohtutäiturile avaliku võimu kandja nõudeid eelisjärjekorras.
§ 41. Avaliku võimu kandja nõuete jaotamine paremusjärjestuse alusel
(1) Kohtutäiturite paremusjärjestuse (edaspidi paremusjärjestus) koostamisel võetakse aluseks täiteasjad avaliku võimu kandja nõuetes, mis on lõpetatud nõude rahuldamise või asenduskaristuse määramise tõttu (edaspidi lõpetatud täiteasjad).
(2) Paremusjärjestuse koostamise aluseks olev hindamisperiood on üks aasta, kui käesolevas määruses ei ole sätestatud teisiti.
[RT I, 26.01.2016, 19 - jõust. 29.01.2016]
(21) Valdkonna eest vastutav minister otsustab hindamisperioodi alguse paremusjärjestuse väljaselgitamiseks.
(4) Kohtutäitur osaleb avaliku võimu kandja nõuete jaotamisel paremusjärjestuse alusel alates kolmandast ametiaastast.
(5) Paremusjärjestuse koostamisel võetakse arvesse ühe aasta jooksul enne hindamisperioodi algust algatatud, kuid hindamisperioodi alguse seisuga menetluses olevad täiteasjad, samuti hindamisperioodil avatud ning lõpetatud täiteasjad. Arvesse võetakse vaid need nõuded, mis on esitatud avaliku võimu kandja nõuete esitamise ja jaotamise infosüsteemi vahendusel.
(51) Paremusjärjestuse koostamisel võetakse aluseks täitemenetlusregistri andmed.
(6) Paremusjärjestus koostatakse avaliku võimu kandja nõuete lõpetamise protsendi alusel alates suurimast lõpetamise protsendist kuni väikseima lõpetamise protsendini. Paremusjärjestuse koostamisel kohtutäituri avaliku võimu kandja nõuete lõpetamise protsendi arvutamiseks korrutatakse hindamisperioodil lõpetatud täiteasjade arv sajaga ja saadud tulemus jagatakse hindamisperioodi alguse seisuga menetluses olevate täiteasjade arvu ja hindamisperioodil avatud täiteasjade arvu kogusummaga.
(61) Esimese paremusjärjestuse koostamisel avaliku võimu kandja nõuete lõpetamise protsendi arvutamiseks korrutatakse hindamisperioodil lõpetatud täiteasjade arv sajaga ja saadud tulemus jagatakse hindamisperioodil avatud täiteasjade arvuga. Samuti võetakse arvesse kohtutäiturile ühe aasta jooksul enne esimese hindamisperioodi algust täitmiseks jagatud avaliku võimu kandja nõuded, mille täitmisest on kohtutäitur keeldunud, sest sissenõudja on jätnud tasumata kohtutäituri tasu ettemaksu vastavalt käesoleva paragrahvi lõikes 7 sätestatule.
(7) Avaliku võimu kandja nõuete lõpetamise protsendi arvutamisel võetakse arvesse ka kohtutäiturile hindamisperioodil täitmiseks jagatud avaliku võimu kandja nõuded, mille suhtes on kohtutäitur jätnud täitemenetluse alustamata seetõttu, et sissenõudja on jätnud tasumata kohtutäituri tasu ettemaksu, kui selliste nõuete osakaal ületab 10% kohtutäiturile hindamisperioodil jagatud avaliku võimu kandja nõuetest. Eelnimetatud määra ületavate avaliku võimu kandja nõuete võrra, mille täitmisest on kohtutäitur keeldunud kohtutäituri tasu ettemaksu tasumata jätmise tõttu, vähendatakse enne lõpetamise protsendi arvutamist lõpetatud täiteasjade arvu kahel järjestikusel hindamisperioodil.
(8) Avaliku võimu kandja nõuete lõpetamise protsendi alusel koostatud paremusjärjestuses jaotatakse aste kõrgemal olevale kohtutäiturile aste madalamal olevast kohtutäiturist 10% rohkem avaliku võimu kandja nõudeid. Aste kõrgemal olevale kohtutäiturile protsendipunktide saamiseks korrutatakse aste madalamal oleva kohtutäituri protsendipunktid 1,1-ga. Paremusjärjestuse alusel jaotatavate avaliku võimu kandja nõuete arvu saamiseks korrutatakse asjaomasele astmele vastavad protsendipunktid paremusjärjestuse alusel jaotatavate avaliku võimu kandja nõuete protsentuaalse osaga, mis omakorda korrutatakse jaotatavate avaliku võimu kandja nõuete arvuga.
(9) Paremusjärjestuse kinnitab valdkonna eest vastutav minister 30 päeva jooksul pärast hindamisperioodi lõppu. Avaliku võimu kandja nõudeid jagatakse kohtutäituritele paremusjärjestuse alusel alates paremusjärjestuse kinnitamisele järgnevast päevast. Kuni uue paremusjärjestuse kinnitamiseni jaotatakse kohtutäituritele nõudeid viimasena kinnitatud paremusjärjestuse alusel.
§ 42. Määruse kohaldamine
(1) Kuni esimese paremusjärjestuse kinnitamiseni jagab koda avaliku võimu kandja nõudeid kõigi tööpiirkonna kohtutäiturite vahel võrdselt.
(2) [Kehtetu - RT I, 26.01.2016, 19 - jõust. 29.01.2016]
(2) Paragrahvi 2 lõige 3 ja § 41 jõustuvad 1. jaanuaril 2016. a.
[RT I, 29.12.2014, 2 - jõust. 01.01.2015]